Mushroom Man/th

ชายผู้คลั่งไคล้เห็ด เป็นเควส ความยาวปานกลางเลเวล 12 ที่อยู่ในป่า Nivla

คำอธิบาย
Yahya คนจิตฟั่นเฟือนผู้อาศัยอยู่อย่างสันโดษและคลั่งไคล้เห็ดเป็นชีวิตจิตใจ ต้องการให้ผู้เล่นไปเก็บเห็ดและถ้วยมาให้กับเขา

ขั้นตอนที่ 1
» พูดคุยกับ Yahya "ชายผู้คลั่งเห็ด" ในป่า Nivla

บทสนทนา:
 * Yahya: ว...หวัดดี! ช่างบังเอิญจริงๆ ฉ...ฉันต้องการนาย ใช่!
 * Yahya: นายเห็นใช่ไหม เอ่อ....เห็ดแดงของฉัน...หมดแล้ว ใช่! ฉันต้องการมัน เห็ดนั่นน่ะ
 * Yahya: ฉันมีฉายาที่ต้องรักษามันไว้! ฉ...ฉันไม่สามารถถูกเรียกว่า "ชายผู้คลั่งไคล้เห็ด" ได้ หากฉันไม่มีเห็ดเลย! ....เห็ด
 * Yahya: ฮ่ะๆๆ ...เห็ด...
 * Yahya: เอานี่ไป แล้วไปเก็บมาให้ฉันหน่อย...แค่คลิกขอนไม้ที่มีเห็ดขึ้นอยู่...
 * Yahya: มัวมองอะไรอยู่ล่ะ? ป...ไปเอา [เห็ดแดง 1 ดอก] และ [เห็ดน้ำตาล 1 ดอก] หรืออะไรก็ตาม..! ตรงนั้นมีอยู่ดอกนึง ใต้เห็ดสีน้ำเงินดอกใหญ่เรืองแสงนั่น...

ขั้นตอนที่ 2
» นำเห็ดแดง 1 ดอกและเห็ดน้ำตาล 1 ดอก กลับไปให้ Yahya

บทสนทนา:
 * Yahya: โอ้ นายนั่นเอง อะไรนะ? ฉันไม่สามารถใช้แค่อันเดียวได้หรอก ฉ...ฉันค่อนข้างมั่นใจว่าฉันจำเป็นต้องใช้มันมากกว่านี้..
 * Yahya: ใช่ ฉันบอก ฉันจำได้ ..เห็ด ฉันจะยึดเห็ดที่นายมีอยู่ตอนนี้ ถือเป็นค่าปรับที่นายทำงานได้แย่มาก
 * Yahya: ดูแลแก้ไขข้อ...ข้อผิดพลาด? ของนายด้วย เห็ด... ไปเอา [เห็ดแดง 3 ดอก] และ [เห็ดน้ำตาล 3 ดอก] มาให้ฉัน ขอบคุณ นายจะต้องเข้าป่าไปหาขอนไม้เพิ่ม

ขั้นตอนที่ 3
» นำเห็ดแดง 3 ดอกและเห็ดน้ำตาล 3 ดอก กลับไปให้ Yahya

บทสนทนา:
 * Yahya: นายอีกแล้วเหรอ? โอ้ นายได้...เห็ดมาแล้วใช่ไหม?
 * Yahya: ดีมาก เห็ด
 * Yahya: เอ่อ... ฉ..ฉันไม่สามารถทำซุปได้ หากไม่มี...ถ้วย ฮะๆ
 * Yahya: นายทำหน้าที่ได้ดี เพราะงั้น นายไปเอา [ถ้วย 1 ใบ] มาให้ฉันได้ไหม?
 * Yahya: มีหมู่บ้านซ่อนอยู่ในป่าฝั่งตะวันตกเฉียงใต้ ฉ...ฉันจำได้ว่าพวกเขาขายสิ่งนั้น เห็ด? ...เอ้ย ไม่ใช่ ถ้วย เขาขายถ้วย

ขั้นตอนที่ 4
» นำถ้วย 1 ใบ กลับไปให้ Yahya เพื่อสำเร็จภารกิจ

บทสนทนา:
 * Yahya: ฮ...เฮ้! ฉันไม่นึกเลยนะว่านายจะหาเจอ... ฮ่าๆ... อืม...
 * Yahya: ฉันยังคงต้องการให้นายหา...อืม...
 * Yahya: ช้อน
 * Yahya: เพื่อที่จะกินซุป.. อ๊ะ เดี๋ยวก่อน ฉันมีช้อนแล้วนี่นา
 * Yahya: งั้นฉันคงต้องจ่ายเงินนายแล้วสิ สัก [2 มรกต] นายโอเคมั้ย?
 * Yahya: ฮ่าๆ โอเคๆ! ฉันแค่ล้อเล่น อย่าทำหน้าตื่น..ตื่น..ตื่นตระหนกแบบนั้น รับของพวกนี้แล้วก็ไปซะ

คำแนะนำ

 * เห็ดสีน้ำตาลและแดงสามารถซื้อได้จากพ่อค้าขายเห็ดที่เมือง Elkurn ในราคาดอกละ 12 มรกต แต่อย่าไรก็ตาม หลังจากการอัพเดทเวอร์ชั่น 1.12 เห็ดก็สามารถหาได้จากในป่า ทำให้ทำเควสได้ง่ายกว่าตอนเวอร์ชั่น 1.1
 * ถ้วยสามารถซื้อได้จากพ่อค้าขายถ้วย ในหมู่บ้านที่อยู่ทางใต้ของป่า Nivla
 * เควสนี้เป็นเควสที่ต้องทำให้เสร็จ ถ้าหากต้องการจะทำเควสวิหารแห่งตำนาน ซึ่งจำเป็นต้องใช้ถ้วยเปรอะเปื้อนของ Yahya ในการทำเควส